OpenLLM-France/wikimedia huggingface dataset:
# Estadi Panathinaikó

L'estadi Panathinaikó (en grec: Παναθηναϊκό στάδιο) també anomenat Kallimarmaro ('marbre bonic' en grec), és un estadi d'atletisme situat a Atenes (Grècia), construït íntegrament amb marbre blanc del mont Pentèlic.
Va ser construït en 1895 per als primers Jocs Olímpics de l'era moderna (celebrats a Atenes el 1896), sobre plànols dels arquitectes Anastasios Metaxas i Ernst Ziller, i finançat per George Averoff. Quan es va construir les mesures dels estadis d'atletisme no estaven estandarditzades, per la qual cosa té una disposició a l'estil de l'antiga Grècia, diferent als estadis actuals, amb una pista en forma d'U de 333 metres de pista, i amb capacitat per a 70.000 espectadors.
Està ubicat al centre d'Atenes, al principi del carrer Vasileos Konstantinou, front als Jardins Nacionals i aprofitant el pendent del pujol d'Arditos per a la grada. La ubicació és la mateixa que la de l'antic estadi on se celebraven les competicions atlètiques dels antics Jocs Panatenaics.

## Esdeveniments

* Cerimònia d'Obertura dels Jocs Olímpics d'Atenes 1896
* Tir amb arc als Jocs Olímpics d'Atenes 2004
* 1896 – Jocs Olímpics d'Atenes 1896, els primers de l'era moderna.
* 1968 – Final de la Recopa d'Europa de bàsquet: AEK d'Atenes – Slavia de Praga, amb 60.000 espectadors és el rècord mundial d'assistència en un partit de bàsquet.
* 1997 – Cerimònia inaugural del Campionat del Món d'Atletisme.
* 2004 – Jocs Olímpics d'Atenes 2004, proves de tir amb arc i arribada de la marató.
També es fa servir per rebre amb honor els esportistes grecs campions, com el 2004 quan la selecció grega de futbol va guanyar l'Eurocopa de Portugal.

## Referències

* ↑ E. Martin, David; Gynn, Roger W. H.. The Olympic marathon (en anglès). Human Kinetics, 2000, p.56. ISBN 0880119691.

## Enllaços externs

* Ministeri Grec de Cultura, amb informació arqueològica i històrica (anglès)
* Atenes 2004 (anglès)
* Estadi Panathinaiko en Google Maps
# Blender Game Engine

El Blender Game Engine fou el motor de joc de Blender, actualment discontinuat. Fou una suite de producció 3D lliure i de codi obert, servia per a elaborar contingut interactiu en temps real. Fou emprat per a la visualització arquitectònica com per a les simulacions en jocs. Escrit des de zero en C++ com un component independent; l'usuari tenia accés a un potent editor lògic d'alt nivell, basat en esdeveniments que estava format per una sèrie de components especialitzats anomenats logic bricks i incloïa suport per a característiques com el llenguatge Python i so amb OpenAL 3D.
Fou promogut per la Fundació Blender i escrit per Erwin Coumans i Gino van den Bergen. Va aparèixer a la versió 2.0 de l'any 2000 i per darrer cop a la versió 2.79 del 2017. Al llançament de la versió 2.80 es recomanà Godot com a alternativa. La Fundació Blender també va promoure el desenvolupament de jocs amb Blender Game Engine com Yo Frankie! o Sintel The Game.

## Referències

* ↑ «Yo Frankie! demo video - Blender Game Engine» (en anglès). [Consulta: 11 octubre 2021].
* ↑ «Python Scripting for the Blender Game Engine». CG Masters, 22-02-2021. Arxivat de l'original el 2021-10-11. [Consulta: 11 octubre 2021].
* ↑ «Top 5 Tutorials for Blender Game Development». Game Designing, 30-04-2017. [Consulta: 11 octubre 2021].
* ↑ «Old Versions of Blender». My Old Version. [Consulta: 11 octubre 2021].
* ↑ «6. The Future of Game Engines». [Consulta: 11 octubre 2021].
* ↑ «Blender game engine — B3D101 pre-alpha documentation». b3d101. [Consulta: 11 octubre 2021].
* ↑ «Blender 2.80 Removes Blender Game Engine, Recommends Godot». 80 LV, 14-07-2019. [Consulta: 11 octubre 2021].
* ↑ «Yo Frankie!: El juego de Blender Game Engine». Neoteo, 11-06-2009. [Consulta: 11 octubre 2021].
* ↑ SL, Uptodown Technologies. «Sintel The Game (Windows)». Up to Down. [Consulta: 10 octubre 2021].
# Cova de Capot

La Cova de Capot és una cavitat del terme municipal de Castell de Mur, al Pallars Jussà, dins de l'àmbit de la vila de Guàrdia de Noguera.
És a 523,1 metres d'altitud, al nord-oest de la vila de Guàrdia de Noguera, al costat nord-est del cementiri municipal, i al sud-oest de la Granja del Moliner.

## Enllaços externs

* Institut Cartogràfic de Catalunya; cal fer tres passos d'aproximació
# Aldo Donati

Aldo Donati (Bolonya, 29 de setembre de 1910 - Roma, 3 de novembre de 1984) fou un futbolista italià de les dècades de 1930 i 1940.
Va jugar durant els anys 30 al Bologna FC i a l'AS Roma. Va jugar 201 partits a la Serie A, en els quals marcà 4 gols, i guanyà tres lligues.
Fou campió del món amb la selecció italiana el 1938, però no hi arribà a jugar cap partit.

## Palmarès
### Bologna

* Serie A: 1935-36, 1936-37
* Copa Mitropa: 1932, 1934

### Roma

* Serie A: 1941-42

### Itàlia

* Copa del Món: 1938

## Referències

* ↑ Albensi, Valerio. I campioni che hanno fatto grande la AS Roma. Newton Compton Editori. ISBN 978-88-541-5985-3 [Consulta: 19 setembre 2016].
* ↑ «Donati, Aldo» (en italià). Enciclopedia del Calcio. [Consulta: 19 setembre 2016].
* 1 2 3 4 «Mondiali 1938 - Capitolo VIII: Ritratti dei Campioni del Mondo» (en italià). Storie di Calcio. Arxivat de l'original el 8 de setembre 2014. [Consulta: 19 setembre 2016].
* ↑ «Donati, Aldo» (en italià). FIGC. Arxivat de l'original el 12 de febrer 2015. [Consulta: 19 setembre 2016].
# Ternóvoie

«Ternóvoie» té aquests significats:
* Ternóvoie (Tambov), localitat de l'óblast de Tambov, a Rússia
* Ternóvoie (Stari Oskol), localitat de l'óblast de Bélgorod, a Rússia
* Ternóvoie (Xebékino), localitat de l'óblast de Bélgorod, a Rússia
# Marxa de les cotxes blaves

Marxa de les cotxes blaves (en txec Pochod modráčků), JW VII/9, és una peça breu, d'uns dos minuts de durada, composta el maig de 1924 per Leoš Janáček per la combinació instrumental de flabiol i piano.
Janáček es trobava en el darrer període creatiu en el qual també va escriure peces instrumentals de gran interès en terminis de temps molt curts. El 1924 va celebrar el seu setanta aniversari. En aquesta etapa tenia un reconeixement internacional com a operista i estava apassionadament enamorat de Kamila Stösslová, 38 anys més jove que ell. Aquests darrers anys de la seva vida, va crear diverses obres musicals amb les quals el compositor torna a l'època de la seva joventut.
Janáček utilitza aquesta marxa en una forma modificada en el 3r moviment del seu sextet de vent Joventut (JW VII/10).

## Referències

* 1 2 «Dades de l'obra a la pàgina dedicada a Janáček editada pel Dr. Jakob Knaus» (en alemany). Leoš Janáček Gesellschaft. [Consulta: 3 juliol 2023].
* ↑ «Janáček Leoš Pochod modráčků». nasenoty.cz. [Consulta: 4 juliol 2023].
* ↑ Pérez Maseda, Eduardo. «Programa de mà» (en castellà). Fundación Juan March. [Consulta: 10 novembre 2018].

## Vegeu també

* Llista de composicions de Leoš Janáček
# Antunhac

Antunhac (nom occità; el nom oficial francès és Antugnac) és una vila del departament de l'Aude, al districte de Limós i al cantó de Coisan, amb prop de 300 habitants, situada a 265 metres d'altura sobre el nivell del mar, a la vall del rierol Croux. El terme té una superfície de 949 hectàrees. La seva església està dedicada a Sant Andreu i té un mur de defensa.
Anomenada antigament Antigniacum, Antuniachum o Antinhacum, va ser part de l'abadia i del comtat d'Alet, i va pertànyer als senyors de Lespinet i de Rouvenac. El castell va ser construït pels senyors el 1615.
La seva activitat principal és la producció de vi de les seves 150 hectàrees de vinya, on es produeix la Blanqueta de Limós, i hi sobresurt l'anomenat "domini de Cairac". Per Sant Andreu s'hi fa la festa del vi.
# Estanislau de Figueiredo Pamplona

Estanislau de Figueiredo Pamplona, conegut com a Pamplona, (24 de març de 1904 - 29 d'octubre de 1973) fou un futbolista brasiler.

## Selecció del Brasil

Va formar part de l'equip brasiler a la Copa del Món de 1930.

## Palmarès
### Club

* Campeonato Carioca (3):
    Botafogo: 1930, 1933, 1934

## Referències

* ↑ «Especial – 2006 – Copa» (en portuguese). Folha Online, 09-12-2005.
* ↑ Estanislau de Figueiredo Pamplona Fitxa i estadístiques a la FIFA
# Estannoidita

L'estannoidita és un mineral de la classe dels sulfurs. Rep el nom de l'estannita, més el terme grec "eides", al·ludint, per la seva semblança amb aquest mineral.

## Característiques

L'estannoidita és una sulfosal de fórmula química Cu₆$^+$Cu₂$^{2+}$(Fe$^{2+}$,Zn)₃Sn₂S₁₂. Va ser aprovada com a espècie vàlida per l'Associació Mineralògica Internacional l'any 1968. Cristal·litza en el sistema ortoròmbic. La seva duresa a l'escala de Mohs és 4.
Segons la classificació de Nickel-Strunz, l'estannoidita pertany a «02.CB - Sulfurs metàl·lics, M:S = 1:1 (i similars), amb Zn, Fe, Cu, Ag, etc.» juntament amb els següents minerals: coloradoïta, hawleyita, metacinabri, polhemusita, sakuraiïta, esfalerita, stil·leïta, tiemannita, rudashevskyita, calcopirita, eskebornita, gal·lita, haycockita, lenaïta, mooihoekita, putoranita, roquesita, talnakhita, laforêtita, černýita, ferrokesterita, hocartita, idaïta, kesterita, kuramita, mohita, pirquitasita, estannita, velikita, chatkalita, mawsonita, colusita, germanita, germanocolusita, nekrasovita, stibiocolusita, ovamboïta, maikainita, hemusita, kiddcreekita, polkovicita, renierita, vinciennita, morozeviczita, catamarcaïta, lautita, cadmoselita, greenockita, wurtzita, rambergita, buseckita, cubanita, isocubanita, picotpaulita, raguinita, argentopirita, sternbergita, sulvanita, vulcanita, empressita i muthmannita.

## Formació i jaciments

Va ser descoberta a la mina Konjo, situada a la localitat d'Aida, dins la prefectura d'Okayama, a la regió de Chugoku (Japó). És una espècie mineral que es pot trobar àmpliament distrubuïda arreu del planeta.

## Referències

* ↑ «Stannoidite» (en anglès). Mindat. [Consulta: 8 agost 2018].
# Esterilització

«Esterilització» té aquests significats:
* Esterilització (microbiologia), procés que elimina, mata o desactiva totes les formes de vida i altres agents biològics presents a una superfície, un objecte o un fluid específics.
* Esterilització (procediment quirúrgic), tècnica quirúrgica que deixa una persona sense possibilitat de reproduir-se.
# Eupsophus contulmoensis

Eupsophus contulmoensis és una espècie de granota que viu a Xile.
Està amenaçada d'extinció per la pèrdua del seu hàbitat natural.

## Referències

* Veloso, A., Núñez, H. & Ortiz, J.C. 2004. Eupsophus contulmoensis. Llista Vermella d'Espècies Amenaçades de la UICN 2006. Consulta: 17 de gener de 2008.
# Eupsophus migueli

Eupsophus migueli és una espècie de granota que viu a Xile.
Està amenaçada d'extinció per la pèrdua del seu hàbitat natural.

## Referències

* Veloso, A., Núñez, H. & Formas, R. 2004. Eupsophus migueli. Llista Vermella d'Espècies Amenaçades de la UICN 2006. Consulta: 17 de gener de 2008.
# Etsushi Toyokawa

Etsushi Toyokawa (豊川悦司, Toyokawa Etsushi, nascut el 18 de març de 1962 en Yao, Osaka, estudià a l'institut Shimizudani, i la Kwansei Gakuin University), és un actor japonès. Ha sigut nominat per sis Premis de l'Acadèmia Japonesa, guanyant el premi de popularitat el 1996 per Love Letter, i Novici de l'Any el 1993 per Kira kira hikaru.

## Filmografia selecta

    2008 20th Century Boys
    2006 Hula Girls
    2005 Hasami otoko també titulada The Man Behind the Scissors
    2005 Kita no zeronen també titulada Year One in the North
    2005 It's Only Talk
    2005 Loft
    2004 Tange Sazen
    2002 Inochi
    2002 Dog Star
    1996 Yatsu haka-mura també titulada The 8-Tomb Village
    1995 Love Letter
    1995 La força de la sang (No Way Back)
    1992 Kira kira hikaru també titulada Twinkle
# Etsuro Sotoo

Etsuro Sotoo (Fukuoka, 1953) és un escultor japonès molt influenciat per Antoni Gaudí. El seu interès per Gaudí el portà a convertir-se al catolicisme. Les seves obres més destacades són les que ha fet a la Sagrada Família.

## Biografia

El 1978 va visitar Barcelona i es va quedar impressionat per la Sagrada Família. Demanà treball com a picapedrer i, després de passar una prova, li'l van donar. Des de llavors treballa a la façana del Naixement, seguint les indicacions que deixà Antoni Gaudí. El seu estudi i admiració per Gaudí el van portar, als 37 anys, a convertir-se al catolicisme. Al seu Japó natal l'apel·len el "Gaudí japonès".

## Obra

Entre les escultures de la Sagrada Família, s'hi troben quinze grups escultòrics de la façana del Naixement del temple, que inclouen les figures dels àngels músics, així com els cistells de fruites que coronen els pinacles del temple. Així mateix, ha dissenyat les portes instal·lades el 2014 a la façana del Naixement, d'alumini policromat i cristall, decorades amb vegetació, insectes i petits animals. S'ha encarregat també de restaurar les escultures de la Porta del Rosari, danyades durant la Guerra Civil Espanyola, i treballa en el disseny de les campanes tubulars que Gaudí pensà instal·lar a les torres-campanar de les tres façanes de la Sagrada Família. També vol recuperar l'escultura que Gaudí dissenyà per a coronar La Pedrera.
Sotoo és autor també d'un monument commemoratiu del 150 aniversari de la firma Louis Vuitton a Barberà del Vallès, així com de l'escultura de Josepmaria Escrivá de Balaguer per a l'església de Montalegre a Barcelona. Al Japó és autor de El vell i la noia i Naixement al Chohachi Art Museum de Matsuzaki, així com Cinc elements a l'Institut de Fukuoka, monument de 1500 m² dedicat a l'aigua, el vent, el cel, el foc i la terra.

## Referències

* ↑ Minguella, Ana «Etsuro Sotoo: “Gaudí no ha muerto, cada día hablo con él a través de la piedra”». Teinteresa, 25-10-2013 [Consulta: 26 març 2014].
* ↑ Redacció «Etsuro Sotoo recuperarà l'escultura de Gaudí que havia de coronar La Pedrera». Art Neutre, 13-06-2010 [Consulta: 26 març 2014].

## Bibliografia

* Sotoo, Etsuro. La libertad vertical. Conversaciones sobre la Sagrada Familia, 2010. ISBN 978-84-9920-062-0.
# Estació de Nesle (Somme)

L'estació de Nesle és una estació ferroviària situada al municipi francès de Nesle (al departament del Somme).
És servida pels trens del TER Picardie.
| Provinença | Estació anterior | Línia | Estació següent | Destinació |
| Amiens | Chaulnes | TER Picardie | Ham | Saint-Quentin |
| Amiens | Curchy-Dreslincourt | TER Picardie | Ham | Reims |
# Estació de Neufchâtel

L'estació de Neufchâtel és una estació ferroviària situada al municipi francès de Neufchâtel-Hardelot (al departament del Pas de Calais).
És servida pels trens del TER Nord-Pas-de-Calais (de Calais-Ville a Amiens).
| Provinença | Estació anterior | Línia | Estació següent | Destinació |
| Calais-Ville | Hesdigneul | TER Nord-Pas-de-Calais | Dannes-Camiers | Amiens |
# Federigo Tozzi

Federigo Tozzi (Siena, 1883 — Roma, 1920) va ser un escriptor i periodista italià.
Les seves novel·les desprenen un estil àrid i hostil, en un rebuig conscient de la novel·la com a gènere literari. Els seus personatges expressen una marcada apatia i incapacitat de viure. Va escriure Il podere (1921) i Tre croci (1920). Va ser molt apreciat per contemporanis com Luigi Pirandello. Italo Calvino el va descriure com un dels escriptors italians més importants del seu temps.

## Obres

* Bestie (1917)
* Con gli occhi chiusi (1919)
* Tre croci (1920)
* Il podere (1921)
* Gli egoisti (1923)
* Ricordi di un impiegato (1927)
* Novelle
* Bestie, cose, persone

## Referències

* ↑ «Federigo Tozzi». Gran Enciclopèdia Catalana. Barcelona: Grup Enciclopèdia Catalana.
# Estepa populifòlia

L'estepa populifòlia, estepa de fulles de pollancre, matafoc o simplement estepa(Cistus populifolius) és una espècie de planta de les anomenades estepes (gènere Cistus). La seva distribució es limita a la península Ibèrica i una part del Magrib formant part de brolles poc àrides en terreny silici. Indrets mediterranis i submediterranis marítims.. Només es troba en sòls àcids (silicis). Als Països Catalans només es troba a la meitat sud de Catalunya (Priorat i Baix Camp entre els 400 i 550 m d'altitud) i el País Valencià (Alcalatén, la Plana Baixa, Alt Millars, Alt Palància, els Serrans, i Camp de Morvedre entre els 200 i 1.500 m d'altitud).

## Morfologia

Arbust glutinós, flairós, glabrescent de 80 a 150 cm d'alt. Fulles ovato-cordiformes més o menys ondulades, de 4-10 x 2,5-6,5 cm, cordades o arrodonides a la base, agudes glabres o feblement pilosos. De 2 a 6 flors en cima corimbiforme, pètals blancs amb l'ungla groga, de 15-30 x 13-25 m; càpsula globulosa de 5-7 mm amb 5 lòculs. Floreix d'abril a juny.

## Referències

* ↑ «Estepa populifòlia». Cercaterm. TERMCAT, Centre de Terminologia.
* ↑ Bolòs i Vigo, Flora dels Països Catalans
# Fabrice Catala

Fabrice Catala (Perpinyà, 11 de març del 1992), conegut pels malnoms Fafa, Fafou, Faf o Mooki, és un jugador nordcatalà de rugbi a 15, al lloc de centre.

## Carrera

* des del 1996 al 2011: US Colomièrs
* del 2011 al 2013: USAP
* des del 2013: US Colomièrs

## Enllaços externs

* Fitxa del jugador a la pàgina oficial de l'USAP. Arxivat 2011-10-19 a Wayback Machine. (francès)
# Fabrice Jeandesboz

Fabrice Jeandesboz (Loudéac, Costes del Nord, 4 de desembre de 1984) és un ciclista francès professional des del 2009. Actualment corre a l'equip Direct Énergie.

## Palmarès en ruta

* 2004
** Vencedor d'una etapa al Cabri Tour
* 2005
** 1r al Gran Premi de la Saint-Laurent
** 1r al Gran Premi de la Saint-Laurent sub-23
** 1r al Cabri Tour
** 1r a la Ronde mayennaise
* 2007
** 1r al Gran Premi de Montamisé
** Vencedor d'una etapa al Tour del Pays Roannais
* 2008
** 1r al Gran Premi de Montamisé
* 2009
** 1r a la Manche-Atlantique
* 2015
** Vencedor d'una etapa al Roine-Alps Isera Tour

### Resultats al Tour de França

* 2011. 124è de la classificació general
* 2012. 54è de la classificació general
* 2016. 60è de la classificació general

### Resultats a la Volta a Espanya

* 2015. 17è de la classificació general
* 2016. Abandona (12a etapa)

## Palmarès en pista

* 2005
** Campió de França sub-23 en persecució
* 2008
** Campió de França en persecució per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Font de Mascarell

La Font de Mascarell és una font del poble de Toralla, de l'antic terme de Toralla i Serradell, pertanyent a l'actual municipi de Conca de Dalt, al Pallars Jussà.
Està situada a 816 m d'altitud al costat de ponent del capdamunt de la llau de Mascarell, que en part s'hi forma, al nord de Mascarell i a migdia de la Carretera de Toralla i a ponent de la partida de la Sort i a llevant de la de les Vinyes.

## Enllaços externs

* Institut Cartogràfic de Catalunya
# Font de Lloca

La Font de Lloca és una font del terme municipal d'Isona i Conca Dellà, en territori de l'antic municipi de Benavent de Tremp.
Està situada a 1.040 m d'altitud al nord-nord-est del poble de Benavent de la Conca, als peus del Roc de Benavent i al sud del Bosc Gran de Moles.

## Enllaços externs

* Institut Cartogràfic de Catalunya
# Federació de Societats Musicals de la Comunitat Valenciana

La Federació de Societats Musicals de la Comunitat Valenciana (FSMCV) és una entitat sense ànim de lucre que va néixer l'any 1968 amb l'objectiu de conjuminar esforços en favor del desenvolupament del col·lectiu de les bandes de música i de l'associacionisme civil.
La Federació de Societats Musicals de la Comunitat Valenciana té com a finalitat es cercar la unió entre les associacions que la integren per a promoure, difondre i dignificar l'afició, ensenyament i pràctica de la Música, potenciar l'associacionisme i proporcionar a la societat civil un mitjà de desenvolupament i articulació cultural.
Les Societats Musicals de la Comunitat Valenciana han sigut declarades Bé d'Interés Cultural pel Govern Valencià i Manifestació Representativa del Patrimoni Cultural Immaterial pel govern de l'estat el maig de 2021.
Des de la seua fundació fins a l'actualitat han passat per la seua presidència Antonio Andrés Juan (1968-1973), Vicente Ruiz Monrabal (1973-1976), Enrique Carpi Amaniment (1976-83), Ángel Asunción Rubio (1983-1998), Vicente Escrig Peris (1998-2002), Santiago Algado Finestrat (2002-2006), Josep Francesc Almería Serrano (2006-2014), Pedro Rodríguez Navarro (2014-2019), i Daniela González Almansa
Cada any té lloc una Assemblea General a la qual assisteixen totes les societats musicals federades. La primera Assemblea General ordinària es va celebrar en el Saló del Conservatori de Música de València l'any 1969.
La FSMCV atorga els Premis Euterpe Ángel Asunción que han aconseguit la seua edició número vint-i-quatre homenatjant les persones i entitats que millor representen els valors de les societats musicals valencianes.

## Referències

* ↑ «Federació de Societats Musicals de la Comunitat Valenciana | Triodos Bank» (en castellà). [Consulta: 19 desembre 2023].
* ↑ «FSMCV | Federación de Sociedades Musicales de la Comunidad Valenciana» (en espanyol europeu), 08-05-2021. [Consulta: 19 desembre 2023].
* ↑ «BOE-A-2021-7534 Real Decreto 229/2021, de 30 de marzo, por el que se declaran las Sociedades Musicales de la Comunitat Valenciana como Manifestación Representativa del Patrimonio Cultural Inmaterial.». [Consulta: 19 desembre 2023].
* ↑ «Federació de Societats Musicals de la Comunitat Valenciana» (en castellà). [Consulta: 19 desembre 2023].
* ↑ «Premios EUTERPE | FSMCV» (en espanyol europeu), 15-10-2020. [Consulta: 19 desembre 2023].
# Federació de Societats Obreres de Balears

Federació de Societats Obreres de Balears (FSOB) fou una organització creada a instància dels socialistes mallorquins l'abril de 1903 que pretenia reunir la majoria dels sindicats obrers de les Illes Balears. De fet només agrupà seccions de Palma (18 societats i uns 1.500 obrers), i fou una continuació de la Federació Local creada el 1893. A partir del 1919 es mantingué al marge de la UGT i la CNT reuní entre 3.000 i 4.500 obrers. Nogensmenys, el 1922 els socialistes aconseguiren l'expulsió dels comunistes i anarquistes, i el 1925 la convertiren en la secció balear de la UGT.